CELEX: 32019D0572
Language: sk
Date: 2019-04-08 00:00:00
Title: Rozhodnutie Rady (EÚ) 2019/572 z 8. apríla 2019 o uzavretí dodatku k Dohode medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva, v mene Európskej únie

11.4.2019   
               
               
                  SK
               
               
                  Úradný vestník Európskej únie
               
               
                  L 100/1
               
            
         ROZHODNUTIE RADY (EÚ) 2019/572
         z 8. apríla 2019
         o uzavretí dodatku k Dohode medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva, v mene Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 druhým pododsekom písm. a),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     V súlade s rozhodnutím Rady (EÚ) 2018/61 (2) bol dňa 13. decembra 2017 podpísaný dodatok č. 1 k Dohode o spolupráci v riadení bezpečnosti civilného letectva medzi Spojenými štátmi americkými a Európskym spoločenstvom (ďalej len „dodatok č. 1), s výhradou jeho uzavretia k neskoršiemu dátumu.
                  
               
                     (2)
                  
                  
                     Dodatok č. 1 rozširuje oblasti spolupráce zmluvných strán Dohody medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva (ďalej len „dohoda“), kde možno uplatniť vzájomné uznávanie a zistenia o zhode, v záujme optimalizácie využívania zdrojov a zodpovedajúcich úspor nákladov pri zachovaní vysokej miery bezpečnosti leteckej dopravy.
                  
               
                     (3)
                  
                  
                     Dodatok č. 1 by sa mal schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje dodatok č. 1 k Dohode o spolupráci v riadení bezpečnosti civilného letectva medzi Spojenými štátmi americkými a Európskym spoločenstvom (3).
         
         
            Článok 2
            Predseda Rady vykoná v mene Únie oznámenie podľa článku 3 dodatku č.1.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Luxemburgu 8. apríla 2019
            
               
                  Za Radu
               
               
                  predsedníčka
               
               F. MOGHERINI
            
         
         
            (1)  Súhlas z 13. decembra 2018 (zatiaľ neuverejnený v úradnom vestníku).
         
            (2)  Rozhodnutie Rady (EÚ) 2018/61 z 21. marca 2017 o podpise a predbežnom vykonávaní dodatku k Dohode medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva, v mene Európskej únie (Ú. v. EÚ L 11, 16.1.2018, s. 1).
         
            (3)  Text dodatku č. 1 bol uverejnený v Ú. v. EÚ L 11, 16.1.2018, s. 3 spolu s rozhodnutím o podpise.